พรรคอนาคตใหม่

พรรคอนาคตใหม่ (ย่อ: อนค.) เป็นอดีตพรรคการเมืองในประเทศไทย ก่อตั้งขึ้นเมื่อวันที่ 15 มีนาคม พ.ศ. 2561 โดยธนาธร จึงรุ่งเรืองกิจ และปิยบุตร แสงกนกกุล และถูกศาลรัฐธรรมนูญสั่งยุบพรรคในวันที่ 21 กุมภาพันธ์ พ.ศ. 2563 และสมาชิกเดิมย้ายไปสังกัดพรรคก้าวไกล
ก

การที่วันนี้ได้เป็นส.ส.ถือว่าเกินความคาดหมายแล้ว อนาคตพรรคจะส่งลงสมัครส.ส.หรือไม่ ไม่ใช่ปัญหา ขอทำวันนี้ให้ทำเต็มที่ ขอทำวันนี้ให้ดีก่อน เพื่อให้ประชาชนที่เลือกเรามาได้เห็นว่าเราทำเพื่อยึดผลประโยชน์ของประชาชนจริง ๆ

กวินนาถ ตาคีย์

ขณะนี้ นายทะเบียนสมาชิกพรรคอนาคตใหม่ ได้พิจารณาใบสมัคร พร้อมเอกสารประกอบการรับสมัครสมาชิกพรรค ตลอดจนการกระทำที่มุ่งต่อผลในทางกฎหมายของ ร.อ.ทรงกลด อันเป็นปฏิปักษ์ต่อพรรคอย่างชัดแจ้ง เห็นว่าเป็นบุคคลที่ไม่ควรมีสมาชิกภาพของพรรค จึงมีคำสั่งปฏิเสธการรับเข้าเป็นสมาชิกพรรคอนาคตใหม่ อย่างไรก็ตาม หาก ร.อ.ทรงกลด ไม่เห็นด้วยกับคำสั่งดังกล่าว สามารถอุทธรณ์ได้ใน 15 วัน หลังจากได้รับแจ้ง

ไกลก้อง ไวทยการ
ค

ถ้าอนาคตใหม่ไม่เคารพ ผมขอตายอยู่กับอนาคตเก่าก็ได้ มันไม่ใช่เรื่องบังเอิญแล้วล่ะผมว่า หลายเรื่องเกิ๊น เฮ้อ แค่บ่นไปเรื่อยๆ ไม่ได้ว่าใคร ตามประสาคนวัยกลางคน

คงกะพัน แสงสุริยะ
ช

พรรคอนาคตใหม่ ตั้งมาตุลาปีที่แล้ว สมาชิกตอนนี้ 60,000 กว่าคน แปลว่าโดยเฉลี่ย ทุกวันมีสมาชิกเพิ่มขึ้น 60,000 / 365 = 164 คนต่อวัน เยอะกว่าข่าวคนลาออก 120 คน ที่สื่อฝ่ายเผด็จการพยายามประโคม ซะอีก งงเหมือนกันว่าคนลาออก 120 คน จาก 60,000 คน = 0.002 หรือ 0.2% มันน่าเป็นข่าวตรงไหน

ชวลิต เลาหอุดมพันธ์

เหตุปัจจัยที่ทำให้นายธนาธรเป็นคนเช่นนี้คงเป็นเพราะบรรพบุรุษของนายธนาธรไม่ใช่คนไทยแท้ๆ แต่โบราณนั่นเอง พรรคการเมืองต้องมีนักกฎหมายที่ศึกษารัฐธรรมนูญและกฎหมายที่เกี่ยวข้องให้รู้อย่างถ่องแท้ มิใช่ขาดความละเอียดรอบคอบ เมื่อพลาดพลั้งแล้วออกมาโวยวายว่าถูกกลั่นแกล้ง

ชูชาติ ศรีแสง
ท

อันการเมือง ย้ายพรรค ไม่เสียหาย อยู่ที่ใคร อุดมการณ์ นั้นแบบไหน แต่ที่ดูด ไม่รู้ พรรคอะไร นโยบาย คือต่อท่อ ท่านผู้นำ

เทวฤทธิ์ นิกรเทศ

คุณธนาธรและพรรคอนาคตใหม่ควรแก้ปัญหานี้อย่างเร่งด่วนและจริงจัง ก่อนที่จะเกิด"ซาร์ของพรรคอนาคตใหม่"ขึ้น หากถึงวันนั้นก็สายเกินกว่าจะแก้ไข พรรคอนาคตใหม่จะกลายเป็น"อนาคตไหม้"

ไทกร พลสุวรรณ
ธ

จากกรณีของสมาชิกสภาผู้แทนราษฎรบางท่าน มีพฤติกรรมการย้ายพรรคสังกัด จากพรรคอนาคต ใหม่ ไปยังพรรคการเมืองในฝั่งรัฐบาลนั้น ข้าพเจ้ามีความเห็นว่า การกระทําดังกล่าวเป็นการกระทําที่ขาด จิตสํานึก ไม่เคารพต่อเสียงของประชาชน การเห็นแก่อํานาจบางอย่างเพื่อยอมตระบัดสัตย์กับการร่วมพรรค การเมืองฝ่ายประชาธิปไตย เพื่อรักษาอํานาจในฝั่งเผด็จการ โดยปรากฏการณ์ “งูเห่า” เป็นปรากฏการณ์ที่กําลังได้รับความนิยมในภาวะเสียงปริ่มน้ําของรัฐบาล เป็นการกระทําเพื่อปกป้องเสถียรภาพของรัฐบาล แต่เป็นการบ่อนทําลายระบบการเมืองในระบอบ ประชาธิปไตย อย่างไม่มีจุดจบ จากกรณีดังกล่าว ข้าพเจ้าไม่สามารถยอมรับต่อการร่วมการกระทําอันบ่อนทําลายประชาธิปไตยได้ และข้าพเจ้าไม่สามารถทรยศต่ออุดมการณ์ของผู้มีสิทธิเลือกตั้งกว่า 32,550 เสียง อีกทั้งยังเป็นการขัดต่อ อุดมการณ์หลักของมหาวิทยาลัยธรรมศาสตร์ อันเป็นสถาบันที่ข้าพเจ้าศึกษาเล่าเรียนอยู่ ข้าพเจ้าจึงขอแสดง จุดยืนต่อกรณีดังกล่าวโดยการ “ ขอลาออก” จากผู้ช่วยดําเนินงานสมาชิกสภาผู้แทนราษฎร ตั้งแต่บัดนี้ เป็น ต้นไป ตลอดการดําเนินงานการเมืองของข้าพเจ้า ข้าพเจ้ามีการดําเนินงานที่ชัดเจนในฝั่งประชาธิปไตยมา โดยตลอดในสังกัดพรรคอนาคตใหม่ และสนับสนุนผู้สมัครที่ผ่านการหยั่งเสียงภายในพรรค เพื่อให้ได้เป็น ผู้แทนราษฎรในนามพรรคอนาคตใหม่ เพื่อเป็นผู้แทนราษฎรของประชาชนอย่างแท้จริง ซึ่งการทํางานร่วมกัน ในตลอด 1 ปีที่ผ่านมา ข้าพเจ้าได้ผลักดันการทํางานในพื้นที่จังหวัดปทุมธานี เขต3 ในมิติใหม่ เพื่อเข้าถึง ประชาชน ดังเช่นแผนงานที่ข้าพเจ้าร่วมสร้าง ได้แก่โครงการ “ผู้แทนเข้าถึงง่าย ผู้แทนราษฎรของประชาชน” และการใช้เทคโนโลยีเพื่อสื่อสารกับพ่อแม่พี่น้องในพื้นที่ เป็นต้น ข้าพเจ้ามีความเสียใจอย่างสุดซึ้งต่อเหตุการณ์ดังกล่าว โดยข้าพเจ้ายังจะดําเนินงานร่วมกับกลุ่ม การเมืองฝ่ายประชาธิปไตยเช่นเดิม ในการร่วมผลักดันวาระประชาชน สะท้อนความเดือดร้อนของประชาชน และผลักดันการเมืองท้องถิ่น โดยจะยังตระหนักต่อจิตวิญญาณธรรมศาสตร์ในการร่วมต่อสู้ในระบอบ ประชาธิปไตย ดังคํากล่าวที่ว่า “เพราะธรรมศาสตร์ สอนให้ฉันรักประชาชน”

ธาราธร นิลจรัสวณิช

หากอนาคตใหม่ระดมพลังทุกจังหวัดเข้าสู่สนามเลือกตั้ง อบจ. ให้ครบทุกจังหวัด ทั้งเทศบาลนครและเทศบาลเมือง (อาจไม่ต้องขยายไปยังเทศบาลตำบลและ อบต.) ซึ่งการเลือกตั้งท้องถิ่นที่คาดว่าจะมีปี 2563 ก็เท่ากับอนาคตใหม่จะสามารถระดมพลังคนรุ่นใหม่ในท้องถิ่นในจังหวัดต่างๆ ได้อีกจำนวนมาก และทำให้ทุกพื้นที่คึกคัก เพราะมีสนามเลือกตั้ง

ธำรงศักดิ์ เพชรเลิศอนันต์
น

เราเข้าร่วมกับพรรคอนาคตใหม่ในวันที่พรรคไม่ได้มีชื่อเสียง เป็นสมาชิกรุ่นก่อตั้งพรรค แต่วันนี้เป็นพรรคที่มีชื่อเสียง เป็นที่ยอมรับจากภาคส่วนต่างๆ แต่เมื่อเรามีความคิดและอุดมการณ์ที่แตกต่างจากพรรคพวกเราจึงขอเดินออกมาเองและก็ไม่มีอะไรค้างคาใจหรือบาดหมางกัน ส่วนเส้นทางทางการเมืองหลังจากนี้ยังไม่มีพรรคการเมืองอื่นติดต่อมา พวกเราคงจะกลับบ้านตามเส้นทางชีวิตของแต่ละคน

นิพนธ์ แจ่มจำรัส
บ

พระราชพิธีสำคัญเข้าวันที่สองแล้ว พรรคการเมือง ชื่อ"อนาคตใหม่"คิดอะไรอยู่ วันสำคัญของคนไทยทั้งชาติ แต่"พรรคอนาคตใหม่"ดูจะไม่ให้ความสำคัญ หรือพวกคุณคิดแค่เป็นวันหยุดวันหนึ่ง Facebook ของพรรคอนาคตใหม่ไม่มีความเคลื่อนไหวในเหตุการณ์สำคัญ ไม่แสดงการถวายความจงรักภักดีเหมือนพรรคการเมืองอื่นๆและหน่วยงานทุกหน่วยงานทั้งรัฐและเอกชนพึงกระทำ ผมหวังแค่ว่าคุณจะมีสำนึกความเป็นไทยบ้าง

พรรคอนาคตใหม่
พ

สาเหตุที่ต้องมาแถลงเนื่องจากความรักถึงทางตัน และคุยกันเรื่องการเลี้ยงดูไม่ลงตัว และไม่อยากให้ความขัดแย้งของตนกับภรรยากระทบกับลูกสาว ด้านตนได้ตัดสินใจฟ้องหย่าฝ่ายหญิงเมื่อเดือนพฤศจิกายนปีที่แล้ว เพราะเป็นห่วงลูกที่ต้องย้ายบ้านทุก 5 วันที่ต้องไปบ้านตนและภรรยาตลอด 6 เดือนที่ผ่านมา กลัวว่าส่งผลต่อสุขภาพจิตของลูก และได้มีการปรึกษาผู้เชี่ยวชาญเด็กแล้วว่าการกระทำดีงกล่าวจะทำให้เด็กไม่มีความสุข เขาตัดสินใจมาร่วมงานกับพรรคอนาคตใหม่ หลังจากพูดคุยกับธนาธรไม่ถึง 1 ชั่วโมง เพราะมีความเห็นทางการเมืองและสังคมในหลายเรื่องตรงกัน พิธา เห็นว่าพรรคอนาคตใหม่มีอุดมการณ์ตรงกับอุดมการณ์ส่วนตัวและมุ่งจะขับเคลื่อนนโยบายที่แก้ไขปัญหาเชิงโครงสร้างอย่างแท้จริง

พิธา ลิ้มเจริญรัตน์
ย

ช่วงก่อนที่พรรคอนาคตใหม่จะจัดตั้งพรรค เขาได้ให้คนโทรไปบอก เอก ธนาธร, ป๊อก ปิยบุตร และ ช่อ พรรณิการ์ 3 แกนนำพรรค ว่าตนสนใจอยากเลี้ยงเหล้า ให้แวะมาดื่มกับตนที่บ้านหน่อย ทั้งที่ไม่เคยรู้จักกันมาก่อน ตนแค่สนใจความคิดของคนกลุ่มนี้ และเลือกวิธีที่จะเปิดอกถามถึงสาเหตุการเดินเข้าสู่ เข้ามาสู่วงจรที่สกปรกที่สุดในประเทศนี้คืออะไรกันแน่ โดยมีแอลกอฮอล์เป็นตัวเชื่อม จากไวน์ที่หมดไปหลายขวดบนโต๊ะ ตนรู้สึกได้ถึงความจริงใจของพวกมัน ทำให้ผมมั่นใจว่าประเทศนี้ยังมีหวัง ครั้งนึง ตนเคยคิดตั้งพรรคการเมืองในอุดมคติแบบพวกมัน แต่รู้ว่าตัวเองมีศักยภาพไม่พอ จึงได้แต่เพียงคิดและใช้ชีวิตอยู่อย่างจำทนมานาน จนกระทั่งผมได้เจอกับเด็กบ้ากลุ่มนี้ ผมไม่แปลกใจเลยว่าทำไมพวกหัวโบราณถึงได้เกลียดได้กลัวพวกมันนัก

ยุทธเลิศ สิปปภาค
ว

ที่วรงค์กับเทือก บอกว่า พวกส้มหวาน คือลัทธิชังชาติ งั้นผมจะบอกว่าผมก็รักชาตินะครับ เคยเป็นกปปส. ไปเดินเป่านกหวีดกับพวกท่าน เดินหาเงินไปให้พวกท่าน ตอนปี 2557 อายุ 18 เคยโง่ จะปฏิรูปก่อนเลือกตั้งบ้างล่ะ ท่านจะเลิกยุ่งการเมืองบ้างล่ะ สุดท้าย 5 ปี ได้กับพวกหักหลังทักษิณ มาบริหารประเทศ เกาะกินประเทศบนความทุกข์ยากของประชาชน เคยเป็นสลิ่ม หลังจากเหตุการณ์ กปปส. ก็ได้ศึกษาฟังข่าวจากหลายๆแหล่ง ก็หูตาสว่าง จนเมื่อเกิดพรรคอนาคตใหม่ จึงได้มองเห็นว่าพรรคนี้มีอุดมการณ์และความคิดที่ตรงกับตัวผม จึงได้สมัครเข้าร่วมเป็นแนวร่วม และขับมอเตอร์ไซด์ จาก จ.ชุมพร ไปยัง ม.ธรรมศาสตร์ รังสิต (ระยะทาง 550 กม) เพื่อเข้าร่วมเปิดตัวพรรค และหาวิธีเข้าเป็นสมาชิกและทีมงานจังหวัด จนได้เป็น 1 ในผู้ร่วมก่อตั้งพรรคอนาคตใหม่ ใน จ.ชุมพร และได้หายโง่ เลิกเป็นสลิ่ม ปัจจุบันเป็นคณะทำงานพรรคอนาคตใหม่จังหวัด และเจ้าหน้าที่พรรค เพื่อชดใช้ในสิ่งที่ตัวเองเคยโง่ ปัจจุบันอายุ 23 รู้ไว้ด้วยนะครับ พวกเราไม่ได้ชังชาติ พวกเราชังคนแบบคุณ

วรพล อนันตศักดิ์

พรรคอนาคตใหม่คือพรรคที่ใช้สถาบันพระมหากษัตริย์มาเป็นเครื่องมือทางการเมือง​มากที่สุด พอจะถูกยุบ​ พรรคอนาคตใหม่ก็รีบตีปิ๊ป​ บอกว่า​ มีคนจะใช้สถาบันฯเป็นเครื่องมือมาทำลายตน​ สร้างสังคมให้แตกแยกเป็นฝ่ายรักเจ้า​-ชังเจ้า
พรรคอนาคตใหม่รู้ดี…รู้ว่าสถาบันอยู่เหนือการเมือง​ แต่แสดงการท้าทายโดยอ้อม​ (เช่นปมถวายสัตย์​ แก้ม.1​ ไม่รับพรก.โอนกำลัง)​ รวมถึงให้เครือข่ายคนรุ่นใหม่​จงใจนำสถาบันมาแซะ(รูปรับปริญญา​ “ช่อ” กรณี​รูปมิบังควร “พิมพ์ชนก” ​ เพราะรู้ว่าสร้างความแตกแยกได้​ สร้างความโกรธเกลียดได้ และตัวเองได้ประโยชน์จากความแตกแยกนั้นโดยสร้างวาทกรรม​ สร้างภาพให้สถาบันฯ​ กับฝ่ายอนุรักษ์นิยม​ เป็นผู้ร้ายในหลักประชาธิปไตย​ สถาบันฯ-ทหาร-ศาล​ กับระบบประชาธิปไตย​ไปด้วยกันไม่ได้ ทั้งหมดมาจากอนาคตใหม่และเครือข่ายนักวิชาการ​ อาจารย์​ ปฏิกษัตริย์นิยม​ ทั้งสิ้น​ ไม่มีใครอื่นทำ ส่วนพรรคและแกนนำพรรคก็เล่นบทพระเอก​ เป็นผู้นำความหวัง​ จะมาปราบยุคเข็ญ​ ถูกกลั่นแกล้งสร้างคะแนนนิยม​ให้ตัวเองโดยจะรู้หรือไม่ก็ตาม​ การทำเช่นนี้ผลก็คือการเซาะกร่อนสถาบันพระมหากษัตริย์และรากฐานของประเทศให้อ่อนแอลง

เวทิน ชาติกุล
ส

ทันทีที่เห็น ช่อ พรรณิการ์อ้าปากขอบคุณขอบคุณอาจารย์ชาญวิทย์ ในฐานะผู้เริ่มแคมเปญ  #คัดค้านยุบอนาคตใหม่ และขอบคุณทุกรายชื่อที่มาร่วมแสดงพลัง พิสูจน์ว่าพรรคอนาคตใหม่ถือกำเนิดโดยประชาชน มีประชาชนเป็นเจ้าของ” นั้นก็ต้องรีบตรวจดูรายชื่อในแพลทฟอร์ม Chang.org ที่เคยชื่นชมและร่วมลงชื่อสนับสนุนในบางกรณีพร้อมความแปลกใจอย่างน้อย 2 ประการ และไม่แปลกใจ 2 ประการคือ ประการที่ 1 แพลทฟอร์มที่เคยมีผลงานรณรงค์อย่างสร้างสรรค์ในหลายเรื่องให้สังคม อาทิการรณรงค์เรื่องสิ่งแวดล้อมหรือการช่วยเป็นปากเสียงแห่งการต่อสู้ให้ภาคประชาสังคม ได้กลายเป็นเครื่องมือของพรรคการเมืองแบบเลือกข้างๆคูๆได้อย่างไร ได้แต่บอกว่าเศร้าใจและหมดสิ้นศรัทธาทันที ประการที่ 2 คือเห็นพี่น้องเพื่อนพ้องเอ็นจีโอบางส่วนที่เชื่อว่าเคยมีบทบาทการร่วมต่อสู้กับภาคประชาชนอย่างไม่เอียงข้างไม่ฝักใฝ่การเมือง อาทิ คนที่ต่อสู้เรื่องน้ำเรื่องป่าเรื่องประมง หรือแม้แต่คนที่ต่อสู้เรื่องสิทธิพลเมืองบางคนต่อสู้เรื่องสมานฉันท์ปรองดองบางคน แม้บางคนเคยเป็นกรรมการองค์กรอิสระเรื่องสิทธิมนุษยชนและคอป. เคยต่อสู้กับระบอบชั่วร้ายมานานกลับเข้าร่วมโยนอุดมคติใส่ลิ้นชัก เข้าชื่อกดดันเรียกร้องให้ศาลรัฐธรรมนูญตัดสินไม่ยุบพรรคอนาคตใหม่ เข้าทำนองพวกมากลากไปหรืออาจถูกตราหน้าว่าใช้กฎหมู่เหนือกฎหมาย เพราะก่อนถึงบ่ายวันที่ 21 ก.พ.63 นั้น ไม่มีใครทราบได้หรอกครับว่าศาลรัฐธรรมนูญทั้ง 9 ท่านนั้นจะมีคำวินิจฉัยยุบหรือไม่ ซึ่งเราทุกคนควรจะใช้สิทธิพลเมืองอย่างมีคุณค่าเหมือนที่พวกคุณพร่ำสอนประชาชน แทนการล่ารายชื่อกดดัน มองดูแล้วคลับคล้ายคลับคลากับตอนที่หลายคนหลงผิดชูกระแสช่วยนายทักษิณ ชินวัตรคดีโอนหุ้นให้ลูกที่ระดมโหมชูธงกระหน่ำความเห็นกดดันตุลาการศาลรัฐธรรมนูญให้ยกความผิดนั้นให้นายทักษิณ หรือที่เรารู้จักคำพิพากษาบิดเบี้ยวนั้นว่า “บกพร่องโดยสุจริต” เป็นการปล่อยเสือเข้าป่าและลากไปสู่วิกฤติความขัดแย้งในชาติที่รุนแรงต่อเนื่องยาวนานมากว่า 17 ปี หลายคนที่ร่วมลงชื่อวันนี้ก็เคยเป็นกรรมการและอนุกรรมการในคณะกรรมการอิสระตรวจสอบข้อเท็จจริงและสร้างความปรองดอง (คอป.)ที่เคยระบุสาเหตุวิกฤติความขัดแย้งในชาตินั้นเกิดจากคดีในศาลรัฐธรรมนูญคดีนั้น วันนี้ท่านเหล่านั้นกลับกลืนน้ำลายและทำในสิ่งตรงข้ามและอาจสร้างปัญหาวิกฤติชาติอีกรอบได้อย่างไร และไม่แปลกใจประการที่ 1 คือการที่เห็นบรรดาอาจารย์หัวหอกหัวหงอกหัวดำบางคน ในต้นขบวนล่ารายชื่อคราวนี้เพราะรู้เช่นเห็นชาติมานานแล้วว่า ท่านเหล่านั้นเป็น the man behind the seen ในการดันก้นคนหนุ่มสาวที่หลงเชื่อลัทธิไปลงถนนตายเจ็บแทนมาแล้วหลายครั้ง วันนี้โผล่หน้าออกหน้ากันชัดเจนว่าใครเป็นใครก้อดีแล้ว เวลาเกิดวิกฤติจะได้ไม่ชี้ผิดตัว ไม่แปลกใจประการที่ 2 คือการเดินเกมส์ของพรรคอนาคตใหม่ ก่อนถึงวันพิพากษาที่จะใช้มวลชนมวลสมาชิกและผู้สนับสนุนทั้งหมดออกแรงกดดันคำตัดสินของศาลรัฐธรรมนูญ ทั้งในคดีที่ผ่านมาทั้งคดีถือหุ้นสื่อของนายธนาธรและคดีล้มล้างการปกครองที่สื่อบิดเบือนเรียกคดีอินามิลูติ เพราะดูๆ แล้ว พรรคนี้เก่งการสร้างกระแสทั้งในสังคมโซเชียลและเก่งในกิจกรรมอีเวนท์ ไม่ต่างจากพรรคการเมืองรุ่นพี่ในระบอบทักษิณและการขับเคลื่อนมวลชนแบบ นปช.เพียงแต่เป็นคนละวัย จึงปลุกใจได้คนละแบบ แต่เชื่อเถอะครับว่า หากเราช่วยกัน #ให้กำลังใจศาลรัฐธรรมนูญไม่ให้กฎหมู่อยู่เหนือกฎหมาย ปล่อยให้ตุลาการศาลรัฐธรรมนูญ9ท่านทำหน้าที่ตรงไปตรงมา พิจารณาคดีทั้งข้อเท็จจริงแลข้อกฎหมายตามที่กกต.ร้องมาแล้ว เราจะได้เห็นความยุติธรรมตรงไปตรงมาตามหลังนิติรัฐนิติธรรมแน่นอน ผมจึงไม่เห็นด้วยต่อกลุ่มต่างๆที่ออกมาเคลื่อนไหวรณรงค์ล่ารายชื่อกดดันศาลรัฐธรรมนูญเช่นเดียวกับที่เกิดในอดีตที่ทำในคดีทักษิณและแบบแกนนำ นปช.หาบรายชื่อไปกดดันถวายฎีกา #หยุดเถอะครับอย่าเริ่มสร้างวิกฤติการเมืองอีกเลย #ให้กำลังใจศาลรัฐธรรมนูญไม่ให้กฎหมู่อยู่เหนือกฎหมาย

สมชาย แสวงการ

อย่างไรก็ตาม กรณีการกู้ยืมเงินของพรรคอนาคตใหม่ดังกล่าวอาจไม่ใช่การหาทางเลี่ยงเรื่องการบริจาคเงินให้พรรค เพราะไม่ได้ทำแบบหลบซ่อน ปิดบัง ทั้งโฆษกพรรค หัวหน้าพรรคพูดตรงกันว่า พรรคกู้ยืมเงินจากหัวหน้าพรรค บวกกับหลักฐานที่นายธนาธรแจ้งบัญชีทรัพย์สินเป็นสัญญากู้ยืมเงินต่อพรรคอนาคตใหม่ 191 ล้านบาท มองว่าอาจเป็นเจตนาที่ต้องการให้เห็นถึงรายได้ของพรรค แต่มันขัดข้อกฎหมายจึงถือว่าผิด

สมเจตน์ บุญถนอม

ไม่เห็นด้วยว่าให้ออกจากอนาคตใหม่ แต่คิดว่าควรออกไปจากประเทศไทยเลยครับ

สรวิชญ์ สุบุญ

ส่วนจุดมุ่งหมาย ก็บอกเลยว่า เราติด 1 ใน 2 แน่นอน เพราะว่าการเลือกตั้งปีนี้ มีผู้สมัครเยอะมาก (เขต 1) เราได้แน่ๆ จากคะแนนพรรคอนาคตใหม่ จากเด็กรุ่นใหม่ 10,000 คะแนน และที่เหลือเราก็คาดหวังจากกลุ่มคนที่อยากลองของใหม่ ตัวเลือกใหม่ๆ เช่นวันรับสมัคร ทุกคนมีกองเชียร์มีคนติดตาม เรามาเพียงคนเดียวนั่งหัวโด่ เหมือนสปอตไลต์ฉายมาที่เรา และยิ่งได้ออกไปเดินพบประชาชนอย่างจริงจัง หลายคนบอกชอบนะ ชอบพรรค ชอบหนู เพราะกล้าดี

สาวิกา ลิมปะสุวรรณะ

กองเชียร์ห้ามลืมเตรียมน้ำมะพร้าวไปด้วย พฤติกรรมจาบจ้วงที่ทำมาสังคมรับรู้ได้ เลิกตอ.ลอ. ดอ.จอ.รอ.อย่างที่ทำ รอลุ้นอย่างเดียว เสียงข้างมากหรือเอกฉันท์ 9-0 ไม่มีพลิก ยังไงหงส์แดงแชมป์พรีเมียร์ลีคซีซั่นนี้แน่นอนบ้านเมืองนี้ศักดิ์สิทธิ์ ใครเนรคุณแผ่นดิน คิดร้ายต่อบ้านเมือง ได้เห็นผลกรรมในชาตินี้ ไม่ต้องรอถึงชาติหน้า

เสริมสุข กษิติประดิษฐ์
อ

หากว่าเป็นวิสัยทัศน์ของพรรคอนาคตใหม่ ผมแลเห็นว่าเป็นทัศนะที่ไม่ยึดโยงกับปรากฎการณ์ที่เกิดขึ้นจริงในพื้นที่ ตั้งแต่เรื่องหยิบยกข้อเสนอของฮัจยีสุหลง ซึ่งที่ผ่านมามีรายงานจำนวนมากที่เป็นข้อเสนอทางด้านนโยบายในรอบ 14 ปีที่ผ่านมา ยิ่งเสนอภาษามลายูเป็นภาษาราชการ (Official anguage) ก็ไม่อยู่ในพื้นที่ฐานของความเป็นจริง ข้อเสนอของรายงาน กอส. (คณะกรรมการอิสระเพื่อความสมานฉันท์แห่งชาติ) เสนอให้ภาษามลายูเป็นภาษาทำงาน(Working language) เพื่อเป็นการเปิดทางให้อัตลักษณ์ท้องถิ่นมีทีทางในโลกแห่งการสื่อสาร การบอกว่าให้ภาษามลายูเป็นภาษาราชการ แสดงให้เห็นว่าไม่ได้เข้าใจสถานะพลวัตของภาษามลายู (ยาวี) และการใช้งานจริงของคนท้องถิ่น ยังไม่นับรวมกลุ่มคนพุทธที่อยู่ในพื้นที่ ซึ่งเป็นคนกลุ่มน้อย

เอกรินทร์ ต่วนศิริ